ว่าฉันแค่มีเธอ

ว่าฉันแค่มีเธอ () เป็นละครโทรทัศน์เกาหลีใต้ นำแสดงโดยจัง นารา, ซน โฮ-จุน, โซ อี-ฮย็อน,ออกอากาศตอนแรกทางช่อง TV Chosun เมื่อวันที่ 30 ธันวาคม 2023 และออกอากาศทุกวันเสาร์และวันอาทิตย์ เวลา 21:10 น. (เวลามาตรฐานเกาหลี) นอกจากนี้ยังออกอากาศทางช่องทีวีเอ็นในบางประเทศในเอเชียตะวันออกเฉียงใต้ และพร้อมสำหรับการสตรีมบนWavveในเกาหลีใต้ และบนVikiและวิวในบางภูมิภาค

เรื่องย่อ
ซีรีส์เรื่องนี้บอกเล่าเรื่องราวของผู้หญิงคนหนึ่งที่ไล่ตามความสำเร็จเนื่องจากวัยเด็กที่โชคร้ายของเธอ และพยายามหลบหนีจากความปรารถนาและความหลงใหลของเธอ

นักแสดง
จัง นารา รับบทเป็น ซอ แจ-ว็อน
เป็นซีอีโอของแบรนด์เฟอร์นิเจอร์ในบ้านชื่อ Derêve
ซน โฮ-จุน รับบทเป็น ฮอ ซุน-ย็อง
สามีของ ซอ แจ-ว็อน ซึ่งเป็นนักออกแบบอิสระและอาจารย์ด้านการออกแบบอุตสาหกรรม
โซ อี-ฮย็อน รับบทเป็น ควอน ยุน-จิน
เพื่อนร่วมชั้นโรงเรียนศิลปะของแจ-ว็อนและเป็นผู้ช่วยศาสตราจารย์ที่โรงเรียนศิลปะ
อี กี-แทค รับบทเป็น ยุน แท-โอ
เพื่อนร่วมงานที่สนิทที่สุดและรู้จักกันมานานของแจ-ว็อนซึ่งเป็นหัวหน้าทีมออกแบบของ Derêve
คิม ฮง-ปา รับบทเป็น ซอ จาง-ซอก
พ่อเลี้ยงของ ซอ แจ-วอน 
พัก โฮ-ซัน รับบทเป็น นัม แท-จู
อดีตเจ้าหน้าที่ตำรวจสืบสวนด้านคดีฆาตกรรมที่ปัจจุบันทำงานเป็นผู้ตรวจสอบเคสประกันภัย

การผลิต
เดิมทีซีรีส์นี้มีชื่อว่า Happy End () เเบค ซุน-ฮี ส่งบทภาพยนตร์เป็นครั้งแรกเพื่อเข้าร่วมการแข่งขันบทภาพยนตร์ทางโทรทัศน์ "Find shooting stars in the desert" ครั้งที่ 12 ( 사막의 별똥별 찾기 ; Samag-ui byeolttongbyeol chajgi ) ซึ่งจัดโดยมูลนิธิส่งเสริมเนื้อหากระจายเสียง (BCPF) โดยได้รับรางวัลใหญ่ 20 ล้านวอน ได้รับไฟเขียวเป็นซีรีส์โดยบริษัทผู้ผลิต ของเกาหลีใต้ เมื่อเดือนกุมภาพันธ์ 2023

อ้างอิง

แหล่งข้อมูลอื่น




หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:รายการโทรทัศน์ภาษาเกาหลี